ཝང་གོ་ཧྲིན་གྱིས་བཤད་རྒྱུར།རྒྱལ་ཡོངས་དམངས་ཆེན་རྒྱུན་ལས་ཨུ་ཡོན་ལྷན་ཁང་གི་བྱ་བའི་སྙན་ཞུས།ཏང་གི་ཚོགས་ཆེན་ཐེངས་བཅུ་དགུ་བའི་དགོངས་དོན་མངོན་པར་མཚོན་ཡོད་པས།ང་རང་ངོས་ནས་དེར་མོས་མཐུན་མཐའ་གཅིག་ཏུ་ཡོད།ཏང་གི་ཚོགས་ཆེན་ཐེངས་བཅུ་དགུ་བའི་དགོངས་དོན་ལ་སློབ་སྦྱོང་མཐར་ཕྱིན་བྱེད་པར་ཅིས་ཀྱང་དད་སེམས་བཅངས་ནས་སློབ་དགོས་པ་དང་།བདེན་ལུགས་འཚོལ་སྙེག་གི་སྟེང་དུ་དད་སེམས་བཅོལ་ནས།ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་བསམ་བློའི་ཁྲོད་ནས་ཁ་ཕྱོགས་དང་དྲིས་ལན་འཚོལ་དགོས།བརྩེ་སེམས་རྣལ་མ་བཅངས་ནས་སློབ་དགོས་ཤིང་།ཏང་སེམས་དང་དམངས་སེམས་འོ་ཆུ་གཅིག་ཏུ་འདྲེས་པའི་ཁྲོད་ནས་མི་དམངས་མང་ཚོགས་བློ་བརྟན་འགྱུར་མེད་ངང་ཏང་གི་རྗེས་སུ་འབྲངས་པར་སྣེ་ཁྲིད་བྱེད་དགོས།འགན་འཁྲི་ཡིད་ལ་བཅངས་ནས།སློབ་སྦྱོང་གི་གཞི་གཅིག་སྦྲེལ་གནས་དང་འཇུག་ངོགས་བཙལ་ཏེ།བྱ་བའི་རང་རྟོགས་རང་བཞིན་དང་རང་འགུལ་རང་བཞིན་ཇེ་དྲག་ཏུ་གཏོང་དགོས།སློབ་སྦྱོང་གི་གོམས་སྲོལ་བཟང་བོ་བཅངས་ནས།བློ་སེམས་རྣལ་དུ་ཕབ་ནས་མ་རྩོམ་བཀླགས་ཏེ།རྩ་བའི་སྒུལ་ཤུགས་བཙལ་ནས་རྙེད་པར་བྱེད་དགོས།སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་བཏོན་པའི་ཏན་ཏན་ཏིག་ཏིག་བཞིའི་བླང་བྱ་གལ་ཆེན་གྱི་དགོངས་དོན་རིགས་སོ་སོའི་ལས་བྱེད་མང་ཚོགས་ཀྱི་རང་རྟོགས་ལག་ལེན་དུ་བསྒྱུར་ནས།འབྱོར་ཕྱུག་དཔལ་ཡོན་དང་འཆམ་མཐུན་མཛེས་སྡུག་གི་མཚོ་སྔོན་གསར་བ་བསྐྲུན་པར་རྒྱལ་ཁ་ངེས་ཅན་ལེན་ཐུབ་དགོས་ཟེར།